AksaraLLM/aksara-bahasa-daerah-v1 huggingface dataset:
Retorik nyaéta istilah nu muncul dina paham aristoteles anu nganggap puisi atawa karya sastra mangrupa salasahiji wanda imitation (tironan),sastra museurkeun diskusina kana unsur unsur saperti galur carita,palaku,buah pikiran,jeung diksi nu aya dina karya sastra.

Rujukan 

Istilah
Stansa atawa stanza nyaéta sarakit sababaraha padalisan puisi, biasana opat-opat atawa leuwih. Polana angger jeung mangrupa bagian tina sagamblengna puisi. Dina wacana tinulis antar stansa téh dicitakna atawa ditulina direnggangkeun (aya rohang); dina basa Itali basa stanza téh ngandung harti tempat pangeureunan. Bisa disaruakeun jeung istilah pada (dina guguritan). Biasana padalisan-padalisan dina stansa téh angger pola wirahmana, panjangna méh sarua, angger jumlahna. Dumasar kana prékwénsi makéna, réana pdalisan dina stansa (pada), dina sastra inggris ilahar aya nu disebut (1)couplet, atawa kuplét, dua-dua padalisan, (2)tercet atawa triplét, tilu-tilu padalisan, purwakanti laraswekas, (3)terze rima, sawanda jeung triplet, tapi purwakantina pacorok a b a, b c b, c d c, (4)quatrain, opat-opat padalisan. pang populérna, (5)rhyme royal, (6)ottava rima, dalapan-dalapan padalisan, purwakanti tina abababcc, (7)Spenserian stanza (dumasar kana sajak-sajak Edmund Spenser). Kailaharan ngarakit padalisan kitu wandana dina sastra Sunda ogé geus jadi tradisi.Bandingkeun jeung wawangsalan, rarakitan,

Rujukan 

Sastra
Sripanggung téh mangrupa istilah dina Seni pagelaran sandiwara, hususna dina lalakonan babad atawa desik. tina sisi carita sripanggung téh (wanoja) salawasna jadi "pasanggan" satria. Biasana nyekel rol putri.

Di sebut sripanggung sabab nya ieu anu jadi kembang pagelaran téh kareueus panongton. Pitokohana biasana anu pangawakanana jeung rupana pangtegepna, jeung ngora kénéh umurna.

Rujukan 

Istilah
Metapor atawa metafora nyaéta gaya basa anu ngandung babandingan,ku jalan nyebut hiji barang, padahal anu dimaksud mah anu sejen lantaran dianggap boga pasipatan atawa ciri-ciri anu sarua. Dina harti jembar, metapor ngurung rupa-rupa gaya basa babandingan: metonimi, personipikasi, smile, jste.

Rujukan 

Istilah
Rakitan lantip nyaéta kecap anu diucapkeun maksudna ka ditu tapi hartina ka dieu atawa kalimat anu salah tapi nu ngadenge na teu ngarasa salah jeung langsung ngarti

Conto

•Gedekeun tv na
•Abi Hoyong abus tv
•Jang, Pangmegatkeun angkot!
•Udin punteun, Pangmareumankeun kompor
Komédi (, kōmōidía) nyaéta hiji karya anu lucu, nu umumna boga tujuan pikeun ngahibur, utamana dina televisi, pilem, jeung guyonan. Dina seni teater, utamana téater Barat, komedi ogé salah sahiji genre téater nu asalna ti Jaman Yunani. Satir atawa satir pulitik ngagunakeun jenis komédi ironi pikeun ngagambarkeun hiji jalma atawa hiji lembaga.

Asalna istilah komédi nyaéta drama atawa carita anu pungkasannana kabagjaan keur palaku utama atawa témana henteu tragis. Saterusna dikeunakeun kana rupa-rupa pagelaran atawa carita pilem anu ngolah humor sarta dipungkas ku kabagjaan palaku utama, sareng novel atawa wangun séjén anu némbongkeun téma pikalucueun.

Rujukan 
 [[Kategori:Sastra]]
Motip  nyaéta unsur utama anu mindeng muncul deui muncul dina carita;bisa jadi mangrupa kajadian , wanda, atawa pormula.

"Budak anu diteungteuinganan ku indung téré meunang pitulung sarta tuluy hirup senang" mindeng kapanggih dina dongéng.

"Nu boga lalakon nyamar jadi badéga" mindeng kapanggih dina carita wawacan.

Pormula "jalma hianat meunang wawales dina ahir carita" mindeng kapanggih dina fiksi. Èta  kabéh mangrupa conto motip.

Rujukan 

Istilah dina sastra Sunda
Antitẻsis tẻh mangrupa salasahiji gaya basa; kontras harti atawa klausa anu pasambung, biasana ditandeskeun ku susunan ungkarana anu sawanda. Contona : 

Manusa darma usaha, Gusti anu marengkeun 

Hirupna mah beunghar, tapi miskin (maksudna rajakayana mah loba, tapi teu meunang kabagjaan).

Rujukan  

Istilah dina sastra Sunda
Litotes istilah  asal tina basa Yunani,hartina biasa,basajan;mangrupa salah sahiji wanda gaya basa . "ngahandapkeun". Maksud omongan diréka dina wangun ungkara nganégatipkeun kecap sabalikna. Gaya litotés mindeng nimbulkeun ironi anu seukeut.Contona:

"Manéhna téh apanan lain nu pangpinterna sadunya";

maksudna manéhna téh bodo.

"Éta lembur teu matak pikabetaheun ";

maksudna rarujit,teu aman,jsté.

Rujukan 

Istilah dina sastra Sunda
Mémén téh istilah buhun, hartina dalang.Ieu istilah kapanggih dina naskah Sunda kuno Sanghyang Siksa Kanda ng Karesian (1440 Saka; 1518 maséhi).

Unina:

"Hayang nyaho  di sakwéh ning carita ma:Damarjati,Sanghyang Bayu,Jayaséna,Sédamana,Pu Jayakarma,Ramayana,Adiparwa,Korawasarma,Bimasora,Rangga lawé,Boma,Sumana,Kala Purbaka,Jarini,Tantri;

sing sawaték carita ma Mémén tanya (Hayang nyaho  di sakwéh ning carita ma:Damarjati,Sanghyang Bayu,Jayaséna,Sédamana,Pu Jayakarma,Ramayana,Adiparwa,Korawasarma,Bimasora,Rangga lawé,Boma,Sumana,Kala Purbaka,Jarini,Tantri;nya sakur/sagala rupa carita mah tanyakeun ka dalang)".Tina ieu petikan bisa dicindekkeun yén alam harita di urang geus nyebar carita-carita anu ayeuna disebut carita wayang.

Rujukan 

Istilah dina sastra Sunda
Asonansi téh mangrupa purwakanti sora, aya vokal anu sarua dina runtuyan kecap atawa engang; utamana

dina engang anu ditandeskeun. M.A. Salmun (1963:5) nyaruakeun istilah asonansi jeung maduswara. Contona:

Diri nu ngarasa nyeri, raga nu ngarasa lara (i,i;a,a).

Lieuk euweuh, ragap taya (eu,eu;a,a).

Rujukan 

Istilah dina sastra Sunda
Lakun nyaéta réa digunakeun dina ulikan naskah (manuscript); maksudna ruas kosong, bagian anu leungit, atawa copong. Lamun dina keur ngabanding-banding téks naskah (leuwih ti hiji) katingali aya kecap, sawatara kecap, atawa bagian anu leungit,"ompong", éta kaayaan téh disebutna lakun.  Contona:

Naskah A1 :...raja putra ogé iang babarengan... 

Naskah A2 :...raja putra iang babarengan...

Naskah A3 :...raja putra ogé iang babarengan...

Naskah A4 :...raja putra ogé iang babarengan...

Dina conto di luhur katiténan aya lakun dina naskah A2 Ngabanding-banding naskah cara kitu téh pikeun meunangkeun kacindekan naskah mana saenyana anu masih kénéh gembleng téksna.

Rujukan 

Istilah dina sastra Sunda
Judul téh nyaéta judul karangan,ngurung:judul carita, judul carita pondok, judul drama, judul dongéng, judul guguritan, judul lalakon, judul novél (roman), judul sajak, judul wawacan, jsté.; nyaéta ngaran macakal anu jadi ciri kana éta karangan. Dina karangan-karangan tinulis henteu hésé néangannana da ilaharna geus aya tulisanna dina awal karangan. Carita-carita lisan ogé  ari geus ditulis mah sok tuluy dijudulan. Ari carita anu ditulis mangrupa naskah (manuscript) umumna mah tara ditulis judulna,nu matak sakapeung mah hiji carita téh judulna sok béda-béda. Contona, aya naskah Babad Godog, Wawacan Kian Santang, Wawacan Gagak Lumayung , padahal eusi caritana mah sarua. Judul lalakon-lalakon pantun biasana nurut kana ngaran palaku utamana. Contona, Badak  Pamalang, Bujang Pangalasan, Ciung Wanara, Demung Kalagan, Lutung Kasarung, Mundinglaya, Raden Tanjung.

Rujukan 

Istilah
Istilah Sastra Sunda
Antiklimaks nyaéta pungkasan carita atawa bagian carita, anu kontras pisan jeung awalna. Tina bagian carita anu daria, ngeusi, tegang, muncakna persoalan, ngadadak robah dipungkas ku kajadian anu biasa, kurang anjénna, ku guguyon atawa sindir.

Rujukan  

Istilah dina sastra Sunda
(Ing. Kitsch <Jerman < kitschen mungkus, mulen) 

Kitsch téh pasipatan anu dikeunakeun kana karya seni (lukis,drama, sastra, jsté.); saliwat mah éta karya téh gumilang, pinunjul, tapi ma'nana déét, dirakit keur tujuan populér.

Rujukan 
Istilah Sastra Sunda
ILAHAR, ROMAN ieu istilah disebut ku M.A. Salmun (1963 : 97) pikeun golongan

roman atawa novel anu eusina nyaritakeun kajadian-kajadian anu ilahar, bisa atawa

mungkin kajadian dina kahirupan masarakat; lain pamohalan.

Tingali réalismeu.

Rujukan 

Istilah Sastra Sunda
Galur carita, atawa galur, nyaéta leunjeuran carita, runtuyan kajadian carita anu pataréma nepi ka ngarakit jadi lalakon anu gembleng. Tinggali plot
Istilah Kadalon digunakeun ku M.A.Salmun (1963 : 25 ) pikeun salasahiji corak basa janget (plastisita basa); dina harti sarua jeung pléonasmeu.Sipat kadalon anu kaleuwihan téh sakapeung mah sok jadi mamanis basa.Contona :

Kembar sapasang;

jangkung luhur;

ngapung ka luhur;

ngapung ngawang-ngawang.

Rujukan
Sepulsa hiji pausahaan Indonesian kalibet dina widang pangmayaran online. Platform basis situs web sareng aplikasi nu nyadiakeun jasa pikeun pamayaran teratur tagihan jeung kaperluan sapopoé ieu diwangun dina taun 2015, sarta bisa dipaké ku saréréa pikeun free.

Sajarah 
Sepulsa diadegkeun di taun 2015 ku Ananto Wibisono jeung Jefrey Joe. Boh saméméhna digawé di Groupon Indonesia, di mana Jefrey nempatan posisi COO jeung Ananto salaku Kapala tina ETA. Sepulsa geus ngalaman hiji-time turn logo nu dina taun 2017.

Dina taun 2018, Sepulsa dilegakeun bisnis anak ku launching sababaraha bisnis séjén saperti hiji lembaga anu ngamungkinkeun pamaké anak pikeun ngajual jeung ngadistribusikaeun produk Sepulsa.

Rujukan
Stasion Lélés (LL) nyaéta stasion karéta api anu perenahna di Kadungora, Garut. Stasion ieu boga dua jalur, jalur 1 minangka jalur lurus. Sanajan diaranan stasion Lélés, stasion ieu perenahna di Kacamatan Kadungora, beulah kalér Kacamatan Lélés. Stasion ieu dilayanan ku Karéta api lokal Cibatu-Padalarang jeung karéta api lokal Cibatu.

Karéta api

Éksekutip jeung Bisnis AC 
 Karéta api Mutiara Selatan, jurusan Surabaya nyambung ka Malang

Ékonomi AC 
 Pasundan, jurusan Bandung Kiaracondong
 Serayu Malam, jurusan Pasar Senén jeung jurusan Kroya nyambung ka Purwokerto

Lokal Ékonomi AC 
 Lokal Bandung Raya, jurusan Stasion Cibatu jeung jurusan Stasion Padalarang
 Lokal Cibatu, jurusan Stasion Cibatu jeung jurusan Stasion Purwakarta
 Galunggung, jurusan Bandung Kiaracondong jeung jurusan Tasikmalaya

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Kadungora, Garut
Stasion karéta di Jawa Kulon
Faye Nicole Jones () mangrupa artis kabangsaan Indonésia.

Filmografi

Film

Sinetron

FTV 

 Jomblo Pasti Berlalu
 10 Cara Gaet Cewek Ala Drama Koréa
 Cintaku Di Kampus Unyu
 Sepatu Kets Cindibella
 Hati Hati Ketabrak Cinta
 Neneng Tulalit Falling In Love
 Kepincut Cinta Jamilah
 Romansa Juragan Cantik
 Merpati Gak Pernah Ngumbar Janji
 Guruku Kece Badai
 Para Pencari Cinta
 100 Persen Jatuh Cinta
 Catatan Guru Idaman
 Catatan Si Neneng Cempreng
 Cintaku Di Bully Kamu (2015)
 Cinta Minah di Kandang Ayam
 Batu Akik Pembawa Cinta
 Marbot Ganteng 100% Cowok Idaman
 3 Sekawan Mencari Cinta
 Cintanya Tuh Di Sini
 Kurir Kurir Cantik (2015) sebagai Ana
 Jurus Cinta Tukang Urut (2015)
 Cinta Itik Tak Selalu Buruk Rupa (2015) sebagai Cindy
 Awas Ada Cewek Galak (2015)
 Banjir Cinta Preman Ciliwung Cantik
 My Lovely Boss (2016)
 Si Cantik Sales Barang Antik (2016) sebagai Intan
 Sekretaris Tomboy vs OB Cantik (2016) sebagai Ami
 Rebutan Lapak Dihatiku (2016) sebagai Dini
 Office Boy Ganteng Undercover (2016) sebagai Sinta
 Trio Jomblo Akut (2016) sebagai Rara
 Cewek Jutek Bikin Jatuh Cinta (2016)
 Cinta Si Cléanning Selfie (2016) sebagai Fanny
 Pangeran di Kandang Bebek (2016) sebagai Nuri
 Asal Muasal Jomblo (2016) sebagai Ria
 Babe Angel's (2016) sebagai Nisa
 Cintaku Pontang Panting 1/2 Mati (2016)
 Cinta Tipu Tipu Anak Juragan (2016) sebagai Ayu
 Babe Angel's 2 (2016) sebagai Nisa
 Sopir Taksi, Sopir Bajaj dan Tukang Ojek (2016) sebagai Cantika
 Ku Vermax Hatimu Dengan Cinta (2016) sebagai Alenk
 Rebutan Bodyguard Incaran Hati (2017) sebagai Sinta
 Gampang Baper Susah Move On (2017)
 Buanglah Mantan Pada Tempatnya (2017) sebagai Jjamilah
 Arjuno Turun Gunung (2017) sebagai Dewi
 Cinta Rasa Madu (2017) sebagai Nayla
 Cinta Seseger Sayuran (2017)
 Restu Mantan Membawa Cinta (2017) sebagai Sofie
 Nanny Cantik Jadi Rebutan (2017) sebagai Rosa
 Pangeran Tanah Abang Penggusur Mantan (2018)

Rujukan

Tumbu kaluar
Halteu Leuwigoong (LO) atawa nyaéta halteu karéta api aktip anu perenahna di Leuwigoong, Garut. Halteu ieu ngan boga hiji jalur lurus. Halteu ieu ogé ngan buka pas aya karéta anu rék datang. Halteu ieu dilayanan ku Karéta api lokal Cibatu-Padalarang jeung Karéta api lokal Cibatu.

Halteu ieu ngan boga hiji jalur. Halteu ieu ogé teu boga PPKA sarta sistem wésel jeung pasinyalan.

Karéta api 
 Lokal Bandung Raya, jurusan Cibatu jeung jurusan Padalarang
 Lokal Cibatu, jurusan Cibatu jeung jurusan Purwakarta

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Leuwigoong, Garut
Stasion karéta di Jawa Kulon
Stasion Bumiwaluya (BMW) nyaéta stasion karéta api anu perenahna di Citéras, Malangbong, Garut. Ieu stasion baheula ngaranna Stasion Malangbong lantaran perenahna anu di kacamatan Malangbong. Ieu stasion boga tilu jalur, jalur 2 minangka jalur lurus. Euweuh karéta anu eureun di ieu stasion, iwal ti lamun aya pasilangan atawa pasusulan antar karéta api.

Dumasar kana gapéka 2017 (révisi per 2 Januari 2018), stasion ieu ngalayanan pasilangan karéta api, di antarana:
 KA Serayu Malam, jurusan Purwokerto disilang ku KA Lodaya Malam jurusan Bandung anu ngaliwat langsung
 KA Serayu Pagi, jurusan Purwokerto disilang ku KA Kutojaya Selatan jurusan Bandung Kiaracondong anu ngaliwat langsung
 KA Pangandaran, jurusan Bandung disilang ku KA Mutiara Selatan jurusan Malang anu ngaliwat langsung

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Malangbong, Garut
Stasion karéta di Jawa Kulon
Stasion Cipeundeuy (CPD) nyaéta stasion karéta api anu perenahna di Cikarag, Malangbong, Garut. Stasion ieu diaranan Cipeundeuy lantaran ngaran kampung di deukeut stasion ieu. Stasion ieu boga tilu jalur, jalur 1 minangka jalur lurus. Stasion ieu mangrupa stasion pangwétanna di Kabupatén Garut.

Sanajan stasion ieu ukuranna leutik, kabéh karéta anu ngaliwatan stasion ieu, boh karéta panumpang boh karéta barang wajib eureun di stasion ieu, pikeun pengecékan rém. Lantaran jalur saméméh jeung saacan stasion Cipeundeuy mangrupa jalur anu ékstrim nanjak-mudunna.

Stasion ieu perenahna teu jauh ti jalan raya Bandung - Tasikmalaya, kira-kira jarakna 200 méter. Stasion ieu ogé ngalayanan pamesenan tikét di lokét sarta fasilitas citak boarding pass.

Karéta api

Éksekutip 
 Argo Wilis, jurusan Bandung jeung jurusan Surabaya Gubeng
 Turangga, jurusan Bandung jeung jurusan Surabaya Gubeng

Campuran 
 Mutiara Selatan, jurusan Bandung jeung jurusan Malang (Éksekutip-Bisnis AC)
 Malabar, jurusan Bandung jeung jurusan Malang (Éksekutip-Bisnis-Ékonomi AC)
 Lodaya, jurusan Bandung jeung jurusan Solo Balapan (Éksekutip-Ékonomi AC Prémium)
 Pangandaran, jurusan Banjar jeung jurusan Jakarta Gambir (Éksekutip-Ékonomi AC Prémium)

Ékonomi AC 
 Kahuripan, jurusan Bandung Kiaracondong jeung jurusan Blitar
 Pasundan, jurusan Bandung Kiaracondong jeung jurusan Surabaya Gubeng
 Kutojaya Selatan, jurusan Bandung Kiaracondong jeung jurusan Kutoarjo
 Serayu, jurusan Pasar Senén jeung jurusan Purwokerto

Lokal Ékonomi AC 
 Galunggung, jurusan Bandung Kiaracondong jeung jurusan Tasikmalaya

Jadwal karéta api 
Ieu jadwal karéta api panumpang anu eureun di stasion Cipeundeuy per 6 Januari 2019 (révisi Gapeka 2017).
 KA Régulér

 PLB Tambahan (beroperasi pas keur lebaran, natal-taun anyar, atawa kadang di ahir pekan nu tangtu)

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Malangbong, Garut
Stasion karéta di Jawa Kulon
Sindén nyaéta sebutan pikeun awéwé anu nyanyi atawa nembang eukeur ngiringkeun alunan musik gamelan, umumna minangka panyanyi hiji-hijina. Saurang sindén anu saé kedah ngagaduhan pangabisa komunikasi anu cageur sarta pangabisa vokal anu alus.
Stasion Cirahayu (CAA) nyaéta stasion karéta api anu perenahna di Kadipatén, Kadipatén, Tasikmalaya. Stasion ieu baheula ngaranna Stasion Trowék atawa Torowék, ngan taun 1960-an ngaranna diganti saenggeus kajadian longsor di jalur ieu. lantaran perenahna anu  di. Stasion ieu boga dua jalur, jalur 2 minangka jalur lurus. Euweuh karéta anu eureun di ieu stasion, iwal ti lamun aya pasilangan atawa pasusulan antar karéta api.

Dumasar kana gapéka 2017 (révisi per 2 Januari 2018), karéta api anu silang di stasion ieu nyaéta:
 KA Galunggung, jurusan Bandung Kiaracondong disilang ku KA Pangandaran jurusan Banjar anu ngaliwat langsung
 KA Pangandaran, jurusan Jakarta Gambir disilang ku KA Serayu jurusan Purwokerto anu ngaliwat langsung

Insidén 
 Tanggal 24 Oktober 1995, karéta api Kahuripan anu dihijikeun jeung karéta api Galuh anjlok di daérah Kadipatén, Tasikmalaya, tepatna di daérah Trowék (ayeuna sekitar Stasion Cirahayu). Kajadian ieu ngabalukarkeun rangkéan karéta asup jurang sarta dua lokomotip, CC 201 05 jeung CC 201 75R ruksak parah jeung kudu dioméan sacara gedé-gedéan. Korban tiwas jeung luka-luka aya dina karéta anu asup jurang.
 Tanggal 4 April 2014, Karéta api Malabar jurusan Bandung-Malang anu ditarik ku lokomotip CC 206 13 55 milik dipo lokomotip BD cilaka di jalur antara Stasion Cirahayu jeung Stasion Ciawi. Kacilakaan disababkeun longsorna taneuh panyangga rél. ku sabab beuratna médan, évakuasi lokomotip jeung dua gerbong éksekutip jadi kahambat.
 Tanggal 5 Oktober 2015, karéta api Lodaya jurusan Bandung-Solo anu ditarik ku lokomotip CC 206 13 86 milik dipo lokomotip JNG, cilaka di jalur antara Stasion Cirahayu jeung Stasion Ciawi. Kacilakaan disababkeun as rodana tiseureuleu, sababaraha KA yang ngaliwatan jalur kidul kapaksa kudu ngaliwatan jalur kalér.

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Kadipatén, Tasikmalaya
Stasion karéta di Jawa Kulon
Stasion Ciawi (CAW) nyaéta stasion karéta api anu perenahna di Ciawi, Ciawi, Tasikmalaya. Stasion ieu perenahna teu jauh ti jalan raya Bandung - Tasikmalaya. Stasion ieu boga tilu jalur, jalur 2 minangka jalur lurus. Kiwari stasion ieu ngan ngalayanan pasilangan atawa pasusulan antar karéta api, henteu pikeun naék-turunkeun panumpang.

Pasilangan antar karéta 
 KA Serayu jurusan Jakarta (KA 218/215) silang jeung KA Argo Wilis jurusan Surabaya (KA 6) anu ngaliwat langsung
 KA Kutojaya Selatan jurusan Bandung (KA 203) silang jeung KA Pangandaran jurusan Banjar (KLB 12410) anu ngaliwat langsung
 KA Pasundan jurusan Bandung (KA 179) silang jeung KA Kahuripan jurusan Blitar (KA 182) anu ngaliwat langsung
 KA Serayu jurusan Jakarta (KA 222/219) silang jeung KA Lodaya jurusan Solo (KA 82) jeung KA Turangga jurusan Surabaya (KA 50) anu duanana ngaliwat langsung.

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Ciawi, Tasikmalaya
Stasion karéta di Jawa Kulon
Stasion Manonjaya (MNJ) nyaéta stasion karéta api kelas III/leutik anu perenahna di Manonjaya, Manonjaya, Tasikmalaya. Stasion ieu jadi stasion pangwétanna di Kabupatén Tasikmalaya. Di beulah wétan stasion ieu, aya jembatan Cirahong anu kasohor. Stasion ieu boga tilu jalur, jalur 2 minangka jalur lurus. Kiwari stasion ieu ngan ngalayanan perewis atawa pasusulan antar karéta api, henteu pikeun naék-turunkeun panumpang.

Perewis antar karéta api 
 KA Serayu (220/221) jurusan Purwokerto perewis jeung KA Malabar jurusan Bandung anu ngaliwat langsung
 KA Serayu (221/219) jurusan Jakarta  Pasar Senén perewis jeung KA Mutiara Selatan (112/113) jurusan Malang anu ngaliwat langsung

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Manonjaya, Tasikmalaya
Stasion karéta di Jawa Kulon
Stasion Bojong (BJG) nyaéta stasion karéta api kelas III/leutik anu perenahna di Bojongménggér, Cijeungjing, Ciamis. Stasion ieu perenahna di sisi jalan raya Ciamis - Banjar. Stasion ieu boga tilu jalur, jalur 2 minangka jalur lurus. Kiwari stasion ieu ngan ngalayanan pasilangan atawa pasusulan antar karéta api, henteu pikeun naék-turunkeun panumpang.

Pasilangan antar karéta api 
 KA Pasundan (KA 180) jurusan Surabaya silang jeung KA Serayu (KA 218/215) jurusan Jakarta anu ngaliwat langsung
 KA Pangandaran (KLB 12410) jurusan Banjar silang jeung KA Argo Wilis (KA 5) jurusan Bandung anu ngaliwat langsung

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

 Cijeungjing, Ciamis
Bojong
Stasion Tasikmalaya (TSM) nyaéta stasion karéta api kelas gedé tipeu C anu perenahna di Léngkongsari, Tawang, Kota Tasikmalaya. Stasion anu luhurna +349 méter dbs ieu kaasup ka Daérah Operasi II Bandung. Stasion ieu boga tujuh jalur karéta api, jalur 2 minangka jalur lurus. Stasion Tasikmalaya geus ngagunakeun sistem pasinyalan éléktrik.
Taun 1990-an karéta anu eureun di stasion ieu ngan karéta api kelas ékonomi wungkul, ngan saenggeus Tasikmalaya jadi kota administratip awal taun 2000-an, kota ieu jadi kota pangmajuna sarta paling berkembang di Priangan Wétan. Tuluy karéta kelas éksekutip jeung bisnis ogé eureun di stasion ieu pikeun naék-turunkeun panumpang.

Sajarah 
Staatsspoorwegen tuluy nyebarkeun pangaruhna di Bumi Parahyangan dékadeu 1890-an. Ségméntasi jalur karéta api Padalarang–Yogyakarta diwangun pikeun ngalancarkeun transportasi masarakat. Jalur ieu miboga karakteristik pungkal-péngkol ngaliwatan pagunungan dibarengan ku médan anu éksrim. Tanggal 16 Séptémber 1893, jalur karéta api Cibatu–Tasikmalaya bérés diwangun, sarta dituluykeun ku pangwangunan jalur ka arah Banjar anu ahirna bérés tanggal 1 Nopémber 1894.

Ti stasion ieu ogé pernah diwangun jalur cabang ka Singaparna, anu diresmikeun tanggal 1 Juli 1911, kiwari jalur éta geus teu aktip.

Layanan karéta api

Kelas éksekutip 
 Argo Wilis, jurusan Bandung jeung jurusan Surabaya
 Turangga, jurusan Bandung jeung jurusan Surabaya

Kelas campuran 
 Lodaya, jurusan Bandung jeung jurusan Solo (régulér: éksekutip-ékonomi AC prémium; tambahan: éksekutip-bisnis)
 Malabar, jurusan Bandung jeung jurusan Malang (éksekutip-bisnis-ékonomi AC)
 Mutiara Selatan, jurusan Bandung jeung jurusan Surabaya nyambung ka Malang (éksekutip-bisnis)
 Pangandaran, jurusan Gambir, Bandung jeung jurusan Banjar (éksekutip-ékonomi AC prémium)
 Kutojaya Selatan Tambahan, jurusan Bandung jeung jurusan Kutoarjo (bisnis-ékonomi AC)

Kelas ékonomi AC 
 Pasundan (régulér & tambahan), jurusan Bandung jeung jurusan Surabaya
 Kahuripan, jurusan Bandung jeung jurusan Blitar
 Kutojaya Selatan, jurusan Bandung jeung jurusan Kutoarjo
 Serayu, jurusan Jakarta liwat Bandung-Purwakarta jeung jurusan Kroya nyambung ka Purwokerto

Lokal ékonomi AC 
 Galunggung, jurusan Bandung

Jadwal karéta api 
Ieu jadwal karéta api panumpang anu eureun di stasion Tasikmalaya per 6 Januari 2019 (révisi Gapeka 2017).
 KA Régulér

 PLB Tambahan (dioperasikeun pas keur lebaran, natal-taun anyar, atawa kadang di ahir pekan nu tangtu)

Galéri

Rujukan

Tumbu kaluar 
 Situs web resmi KAI dan jadwal Karéta api tahun 2017

Tasikmalaya
Tawang, Tasikmalaya
Stasion Ciamis (CI) nyaéta stasion karéta api kelas II anu perenahna di Ciamis, Ciamis. Stasion anu luhurna +199 m sarta miboga léréng panangtu 10 permil ieu kaasup ka Daérah Operasi II Bandung. Stasion ieu jarakna sababaraha méter ka arah kidul ti Jalan Ir. H. Juanda, Ciamis. Stasion ieu mimiti digunakeun taun 1894. Stasion ieu boga 4 jalur, ngan jalur 1 jeung 2 wungkul nu dipaké. Jalur 1 biasana dipaké pikeun pasilangan. Sedengkeun jalur 2 dipaké pikeun karéta anu ngaliwat langsung. Jalur 3 jeung 4 sabenerna bisa diliwatan karéta, ngan saukur bisa nampung 6 gerbong.

Ti mimiti 1 Nopémber 2019, karéta api Lodaya jeung Malabar eureun di stasion Ciamis pikeun naék-turunkeun panumpang. Hal ieu mangrupa hasil sawala antara Pamaréntah Kabupatén Ciamis jeung pihak PT Kereta Api Indonesia.

Layanan karéta api

Panumpang

Kelas campuran 
 Lodaya, jurusan Bandung jeung jurusan Solo Balapan (éksekutip-ékonomi AC prémium)
 Malabar, jurusan Bandung jeung jurusan Malang (éksekutip-bisnis-ékonomi AC)
 Mutiara Selatan, jurusan Bandung jeung jurusan Surabaya nyambung ka Malang (éksekutip-bisnis)
 Kutojaya Selatan Tambahan, jurusan Kutoarjo (bisnis-ékonomi AC)

Kelas Ékonomi AC 
 Pasundan (régulér & tambahan), jurusan Bandung dan jurusan Surabaya
 Kahuripan, jurusan Bandung jeung jurusan Blitar
 Serayu, jurusan Jakarta jeung jurusan Kroya nyambung ka Purwokerto

Perewis jeung pasusulan 
 KA Pasundan jurusan Bandung (KA 179) perewis jeung KA Malabar jurusan Malang (KA 92) anu ngaliwat langsung
 KA Kutojaya Selatan Tambahan jurusan Kutoarjo (PLB 7046) perewis jeung KA Lodaya Tambahan jurusan Bandung (PLB 7019) anu ngaliwat langsung

Jadwal karéta api 
Ieu jadwal karéta api panumpang anu eureun di Stasion Ciamis per 25 Désémber 2018 (dumasar kana Gapeka 2017).
 KA Régulér

 PLB Tambahan (dioperasikeun pas keur lebaran, natal-taun anyar, atawa kadang di ahir pekan nu tangtu)

Galéri

Rujukan

Tumbu kaluar 
 

Ciamis, Ciamis
Ciamis
Stasion Banjar (BJR) nyaéta stasion karéta api kelas I anu perenahna di Hegarsari, Pataruman, Kota Banjar. Stasion anu luhurna +32 meter ieu mangrupa stasion pangwétanna di Daérah Operasi II Bandung sarta jadi stasion aktif anu boga kaluhuran panghandapna di Daop II. Stasion ieu boga genep jalur karéta api, jalur 1 minangka jalur lurus.

Minangka stasion kelas I, stasion ieu jadi tempat paeureunan karéta api pikeun ganti masinis, lokomotip, atawa kadang nambah gerbong karéta api di jalur kidul. Ti stasion ieu, aya jalur rél cabang ka Pangandaran nepi ka Cijulang anu geus teu aktip mimiti tanggal 1 Pébruari 1982. Di stasion ieu ogé aya dipo lokomotip sarta urut ‘’méja pembalik''.

Layanan karéta api

Kelas éksekutip 
 Argo Wilis, jurusan Bandung liwat Tasikmalaya jeung jurusan Surabaya liwat Yogyakarta-Solo-Madiun-Jombang
 Turangga, jurusan Bandung liwat Tasikmalaya jeung jurusan Surabaya liwat Yogyakarta-Solo-Madiun-Jombang

Kelas campuran 
 Lodaya, jurusan Bandung jeung jurusan Solo liwat Yogyakarta (régulér: éksekutip-ékonomi AC prémium; tambahan: éksekutip-bisnis)
 Malabar, jurusan Bandung jeung jurusan Malang liwat Yogyakarta-Solo-Madiun-Blitar (éksekutip-bisnis-ékonomi AC)
 Mutiara Selatan, jurusan Bandung liwat Tasikmalaya jeung jurusan Surabaya nyambung ka Malang liwat Yogyakarta-Solo-Madiun-Jombang (éksekutip-bisnis)
 Pangandaran, jurusan Jakarta Gambir jeung jurusan Bandung (éksekutip-ékonomi AC prémium)
 Kutojaya Selatan Tambahan, jurusan Bandung liwat Tasikmalaya jeung jurusan Kutoarjo (bisnis-ékonomi AC)
KA Banjar Pangandaran jurusan Tasikmalaya, Bandung.

Kelas ékonomi AC 
 Pasundan (régulér & tambahan), jurusan Bandung liwat Tasikmalaya jeung jurusan Surabaya liwat Yogyakarta-Solo-Madiun-Jombang
 Kahuripan, jurusan Bandung liwat Tasikmalaya jeung jurusan Kediri liwat Yogyakarta-Solo-Madiun
 Kutojaya Selatan, jurusan Bandung liwat Tasikmalaya jeung jurusan Kutoarjo
 Serayu, jurusan Jakarta liwat Tasikmalaya-Bandung-Purwakarta jeung jurusan Kroya nyambung ka Purwokerto

Jadwal karéta api 
Ieu jadwal karéta api panumpang anu eureun di Stasion Banjar per 25 Désémber 2018 (révisi Gapeka 2017).
 KA Régulér

 KA Tambahan (dioperasikeun pas keur lebaran jeung natal-taun anyar;jeung kareta tambahan ka banjar pangandaran tangtu)

Rujukan

Tumbu kaluar 
 Situs web resmi KAI dan jadwal kereta api tahun 2017

Banjar
Banjar, Banjar
USS Hazelwood nyaéta kapal pangancur kelas fletcher era Perang Dunya II dina layanan ti Angkatan Sagara Amérika Sarikat. Kapal ieu ngaranna ti John Hazelwood.

Hazelwood narima 10 béntang perangna pikeun layanan Perang Dunya II.

Rujukan

Tumbu kaluar
NavSource.org - DD-531

Kapal taun 1942
Jalur karéta api Cikampék-Padalarang (Aksara Sunda Baku: ) ngahubungkeun Stasion Cikampék jeung Stasion Padalarang sarta jadi jalur utama karéta api anu ngahubungkeun Jakarta jeung Bandung. Jalur ieu kaasup Daérah Operasi II Bandung sarta kasohor minangka jalur anu pungkal-péngkol nembus gunung jeung pasir sarta ngaliwatan lembah anu jero. Jalur ieu diresmikeun tanggal 27 Désémber 1902 sarta nepi di Padalarang tanggal 2 Mei 1906 ku Staatsspoorwegen Westerlijnen.

Jalur ieu boga loba jambatan, salah sahijina nyaéta Jambatan Cikubang yang anu miboga panjang kurang leuwih 300 méter sarta Jambatan Cisomang anu luhurna ti dasar lembah sekitar 100 méter sarta mangrupa jambatan pangluhurna di Pulo Jawa jeung Asia Tenggara. Salian ti éta di jalur ieu ogé aya torowongan karéta api pangpanjangna di Jawa anu aktip kénéh, nyaéta Torowongan Sasaksaat anu panjangna 949 méter. Nepi ka kiwari, pétak-pétak di jalur ieu anu geus jadi jalur ganda nyaéta pétak Cikampék-Purwakarta, Ciganéa-Sukatani, jeung Pléréd-Cisomang-Cikadongdong.

Jalur nu kahubung

Lintas aktip 
 Rajawali–Cikampék
 Cikampék–Cirebon
 Padalarang–Kasugihan
 Manggarai–Padalarang (jalur Cianjur–Padalarang pikeun samentara teu dioperasikeun)

Lintas non-aktip 
Trém Karawang–Cikampék

Layanan karéta api

Panumpang 
 Kelas éksekutip
 Argo Parahyangan jurusan Bandung jeung Jakarta (Gambir)
 Argo Wilis jurusan Surabaya Gubeng jeung Jakarta (Gambir)
 Turangga jurusan Surabaya Gubeng jeung Jakarta (Gambir)

 Kelas campuran
 Argo Parahyangan jurusan Bandung jeung Jakarta (Gambir)
 Harina jurusan Bandung jeung Surabaya Pasarturi
 Ciremai Éksprés jurusan Bandung jeung Semarang Tawang
 Malabar jurusan Malang liwat Blitar jeung Jakarta (Pasar Senén)
 Mutiara Selatan jurusan Malang liwat Surabaya Gubeng jeung Jakarta (Gambir)
 Pangandaran jurusan Banjar jeung Jakarta (Gambir)

 Kelas ékonomi PSO
 Serayu jurusan Jakarta (Pasar Senén) jeung Purwokerto

 Karéta api ekonomi lokal
 Walahar Éksprés jurusan Jakarta (Tanjung Priok) jeung Purwakarta
 Lokal Cibatu jurusan Purwakarta jeung Cibatu

Barang 
 Angkutan peti kemas Gedébagé

Daptar stasion 
 Stasion Cikampék (CKP)
 Stasion Cibungur (CBR),
 Stasion Sadang (SAD),
 Stasion Purwakarta (PWK),
 Stasion Ciganéa (CA),
 Stasion Sukatani (SUT), 
 Stasion Pléréd (PLD),
 Halteu Cisomang (CG), 
 Stasion Cikadondong (CD),
 Stasion Réndéh (RH),
 Stasion Maswati (MSI),
 Stasion Sasaksaat (SKT),
 Stasion Cilamé (CLE),
 Stasion Padalarang (PDL),

CKP-PDL
CKP-PDL
Halteu Pasirhayam (PH) nyaéta halteu karéta api nonaktif kelas III/leutik anu perenahna di Sirnagalih, Cilaku, Cianjur. Halteu anu kaluhuranna +448 méter ieu kaasup Daérah Operasi II Bandung. Halteu ieu ditutup kira-kira dékadeu 1980/1990-an.

Rujukan

Tumbu kaluar 
 Situs Resmi PT Kereta Api Indonesia 

Cilaku, Cianjur
Stasion karéta di Jawa Kulon
Stasion Cilaku (kodeu: CLK) nyaéta stasion karéta api nonaktif kelas III/leutik anu perenahna di Sukasari, Cilaku, Cianjur. Stasion anu luhurna +457 méter ieu kaasup Daérah Operasi II Bandung. Stasion ieu diwangun taun 1883 ku Staatsspoorwegen (SS), pausahaan karéta api Hindia Walanda.

Stasion ieu kungsi ditutup taun 2003 ku sabab aya longsor anu nutupan jalur karéta api Cianjur-Sukabumi. Kiwari jalur ieu geus aktip deui sarta stasion ieu geus dirénovasi, ngan karéta api Siliwangi jurusan Sukabumi jeung Stasion Cianjur henteu eureun di stasiun ieu. Stasion ieu miboga dua jalur karéta api, pasinyalan di stasion ieu teu difungsikeun.

Rujukan

Tumbu kaluar 
 Situs Resmi PT Kereta Api Indonesia 

Cibeber, Cianjur
Cilaku
Stasion Cireungas (CRG) (Aksara Sunda Baku: ) nyaéta stasion karéta api anu perenahna di Bencoy, Cireunghas, Sukabumi. Stasion anu luhurna +587 méter ieu dioperasikeun ku Daérah Operasi II Bandung. Stasion ieu miboga dua jalur, jalur 2 minangka jalur lurus. Stasion ieu ngan ngalayanan karéta api Siliwangi jurusan Cipatat jeung Sukabumi. Di beulah wétan stasion ieu aya torowongan karéta pangkolotna di Jawa Kulon, nyaéta torowongan Lampegan.

Karéta api 
 Siliwangi (Lokal Ékonomi AC), jurusan Cipatat jeung Sukabumi

Tingali ogé 
Stasion karéta api

Rujukan

Tumbu kaluar 
 Situs resmi PT Kereta Api Indonesia  

Cireunghas, Sukabumi
Stasion karéta di Jawa Kulon
Karéta api Galunggung nyaéta karéta api lokal jarak menengah anu ngalayanan ruteu Kiaracondong - Tasikmalaya. Karéta ieu ngagunakeun rangkéan KA Kahuripan anu idle keur beurang. Layanan KA Galunggung ieu mimiti dioperasikeun tanggal 26 Désémber 2018. Dioperasikeunna KA Galunggung ieu sangkan bisa ngagampilkeun masarakat Priangan Wétan utamana Tasikmalaya indit ka daérah Bandung, atawa sabalikna, ku sabab KA anu ngalayanan ruteu éta ngan KA jarak jauh. Stasion anu dieureunan ku karéta api ieu nyaéta Stasion Rancaékék, Cicaléngka, Lélés, Cibatu, jeung Cipeundeuy.

Salila périodeu 26 Désémber 2018, nepi ka 25 Januari 2019, tikét KA Galunggung diharatiskeun. Calon panumpang bisa langsung meuli tikét di stasion anu dieureunan KA Galunggung, sarta bisa mesen mimiti H-7 kaberangkatan.

Ngaran Galunggung dicokot tina ngaran Gunung Galunggung anu perenahna di Kabupatén Tasikmalaya.

Jadwal lalampahan 
Ieu jadwal lalampahan KA Galunggung per 6 Januari 2019

Rujukan

Tumbu kaluar 
 Situs resmi PT Karéta Api Indonesia

Galunggung
Karéta api ékonomi
Karéta api Pangandaran nyaéta karéta api panumpang kelas éksekutip jeung ékonomi AC prémium nu ngalayanan ruteu Gambir-Banjar sarta ruteu Bandung-Banjar jeung sabalikna.

Pikeun ruteu Bandung - Banjar, PT KAI ngalumakukeun tarip promo 1 rupiah salila sabulan ka hareup.

Operasional KA 
KA Pangandaran dioperasikeun pikeun ngagampilkeun masarakat Priangan Wétan indit-inditan Jakarta, ogé sabalikna, kalawan teu kudu ganti karéta, lantaran ngan KA Serayu wungkul nu ngalayanan ruteu Jakarta-Banjar.

Karéta api ieu ogé boga fungsi ngarojong poténsi pariwisata nu aya di Priangan Wétan, utamana wewengkon Kabupatén Pangandaran anu kasohor miboga loba poténsi pariwisata.

KA Pangandaran ngagunakeun rangkéan karéta éksekutip plus (Stainless Steel/K1 2018) jeung Prémium Plus (Mild Steel/K3 2017) jieunan PT INKA Madiun.

Sajarah 
Saacanna ruteu ieu kungsi dilayanan ku karéta api Priangan Éksprés bulan Agustus 2009, ngan ku sabab okupansi anu teu minuhan 60% ti jumlah tempat diuk, jeung ku sabab jadwal anu henteu fleksibel, jadi KA éta eureun beroperasi bulan Désémber di taun nu sarua.

Asal usul ngaran 
Ngaran Pangandaran dicokot ti Kabupatén Pangandaran anu kasohor ku poténsi pariwisatana sarta perenahna teu jauh ti Stasion Banjar, stasion paeureunan pangtungtungna karéta ieu.

Angkutan shuttle ka Garut 
PT Kereta Api Indonesia nyadiakeun angkutan shuttle tuluyan pikeun panumpang KA Pangandaran ti stasion Cibatu ka Kota Garut. Pangoperasian angkutan tuluyan ini pikeun ngagampilkeun panumpang KA Pangandaran anu rék ka Garut atawa sabalikna. Ayana sistem single ticket, panumpang KA Pangandaran bisa langsung ngagunakeun layanan angkutan éta sarta teu kudu meuli tikét deui.

Jadwal lalampahan 
Ieu jadwal lalampahan KA Pangandaran per 1 Désémber 2019 dumasar GAPEKA 2019.

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia

Pangandaran
Karéta api ékonomi
Karéta api éksekutip
Surat As-Shoff (Arab: الصف,"barisan")  nyaéta surat ka-61 dina Al-Qur'an. Surat ieu kaasup surat Madaniyah tur kawengku 14 ayat. Dingaranan As-Shoff saluyu nu kaunggel dina ayat ka-4.

Poko-poko eusina 
 Sakur nu di alam raya pada tasbéh
 Pépéling pikeun nu ariman kudu saihwan ucap jeung lampah 
 Bajuang di jalan Alloh dina hiji soff/ barisan
 Laku lampah Bani Isroil nu cidra ka Nabi Musa jeung Nabi Isa as.
 Agama Islam pinasti unggul ti antara agama nu lian
 Surga Adn pikeun jalma nu iman jeung jihad di jalan Alloh ku harta jeung dirina
 Hawariyyun (murid-murid Nabi Isa as).

Ayat jeung Terjemah 

 سَبَّحَ لِلَّهِ مَا فِي ٱلسَّمَٰوَٰتِ وَمَا فِي ٱلأَرْضِ وَهُوَ ٱلْعَزِيزُ ٱلْحَكِيمُ

(1) Maca tasbéh sakabéh nu aya di langit jeung bumi. jeung Mantena Nu Maha Rosa tur Maha Wijaksana.

 يٰأَيُّهَا ٱلَّذِينَ آمَنُواْ لِمَ تَقُولُونَ مَا لاَ تَفْعَلُونَ 

(2) Hé jalma nu ariman, naha aranjeun ngucapkeun nu teu dipilampah ku aranjeun?.

كَبُرَ مَقْتاً عِندَ ٱللَّهِ أَن تَقُولُواْ مَا لاَ تَفْعَلُونَ

(3) Gedé kacida ceuceubna mungguh Alloh, ngomongkeun nu teu dipilampah.

 إِنَّ ٱللَّهَ يُحِبُّ ٱلَّذِينَ يُقَاتِلُونَ فِي سَبِيلِهِ صَفّاً كَأَنَّهُم بُنْيَانٌ مَّرْصُوصٌ

(4) Saéstuna Alloh cinta ka jalma-jalma nu bajuang di jalan-Na (Alloh) dina hiji barisan lir ibarat hiji wangunan anu weweg Al-aayah Jstrsna....

Tadabbur jeung Tadzakkur 
Ieu surat dimimitian ku tasbéh janten hiji totonden nu bakal dibéwarakeun ku Alloh mangrupa pépéling luar biasa. 
 Di antawisna panggero nu ka-1, umat nu ariman pikeun bajuang dina hiji barisan anu weweg tohaga, ucap jeung lampah kudu saihwan. Jadikeun kisoh Bani Isroil ka Nabi Musa as jeung Nabi Isa as, ulah diconto. Maranéhna bakal terus ngahihileudan umat Islam tapi pinasti Gusti Alloh nulungan nu ariman sanajan maranéhna teu resep. Bebeneran pasti unggul. 
 Disusul panggero ka-2, nu ariman jeung bajuang (jihad) di jalan Alloh, tinangtu Gusti Alloh méré pangampura, sawarga, imah di surga Adn tur pitulung jeung deukeutna waktu unggulna nu ariman. 
 Panggero nu ka-3, nu ariman digero pikeun nulung agama Alloh lir ibarat Nabi Isa as cumeluk ka Hawariyyun: "Saha nu daék nulung ngabantu kuring?" Hawariyyun ngajawab: "Abdi sadaya sayagi ngabantu salira". Alloh SWT pinasti nulungan nu ariman tepi ka meunang.

Rujukan

Tumbu kaluar 
 library.islamweb.net
 altafsir.com/

061
Sopar atawa Shopar atawa Safar (صفر, Shofar, Sopar) nyaéta bulan kadua dina pananggalan hijriyah sabada bulan Muharom jeung bulan Mulud saterusna.

Asal Ngaran 
Sopar asalna tina kecap سمِّي بذلك لإصفار مكَّة من أهلها (أي خلّوها من أهلها) إذا سافروا فيه ''shofar' anu hartina 'kosong' (euweuh jalma), ku sabab urang Mekah miang indit ka luar atawa 'يغزون فيه القبائل' (perang antara kabilah).

Kajadian dina bulan Sopar  
 Peperangan (ghazawat) sapertos perang Khoibar.

Rujukan 

Bulan Sopar
Robiul Awal atawa Mulud atawa Maulid (ربيع الأول, Rabi'ul Awal, Maulid (مولد)) nyaéta bulan katilu dina pananggalan hijriyah sabada bulan Sopar saméméh Rabi'ul Akhir atawa bulan Silih Mulud.

Asal Ngaran 
Dingaranan bulan Rabi'ul Awal ti mimiti taun 412 H zaman Kilab bin Murroh, aki ka-5 Kangjeng Nabi Muhammad saw. Nurutkeun urang Arab, bulan Rabi'ul Awal téh saparapat bulan dina sataun.

Kajadian dina bulan Mulud  
 Tanggal 12 dibabarkeuna Kangjeng Nabi Muhammad saw, ku lantaran kitu disebut bulan Mulud atawa Maulid (مولد) nu hartina waktu dibabarkeuna Kangjeng Nabi saw.

Rujukan 

Kalénder Hijriah
Surat At-Taghobun (Arab: التغابن,"nemrak")  nyaéta surat ka-64 dina Al-Qur'an. Surat ieu kaasup surat Madaniyah tur kawengku 18 ayat. Dingaranan  At-Taghobun saluyu nu kaunggel dina ayat ka-9.

Poko-poko eusina 
 Sakur nu di alam raya pada tasbéh
 Hikmah ciciptan makhluk sadaya 
 Carita umat baheula
 Nu kafir ingkar kana poé pangwalesan.
 Nemrak écés ganjaran jeung ancaman.
 Waspada anak pamajikan bisa jadi musuh.
 Takwa sakuat tanaga, pahala pikeun nu takwa.

Ayat jeung Terjemah 

 يُسَبِّحُ لِلَّهِ مَا فِي ٱلسَّمَٰوَٰتِ وَمَا فِي ٱلأَرْضِ لَهُ ٱلْمُلْكُ وَلَهُ ٱلْحَمْدُ وَهُوَ عَلَىٰ كُلِّ شَيْءٍ قَدِيرٌ 

(1) Maca tasbéh sakabéh nu aya di langit jeung bumi. Kagungan Mantena karajaan miwah pupujian, tur Anjeuna nu Maha Kawasa.

 هُوَ ٱلَّذِي خَلَقَكُمْ فَمِنكُمْ كَافِرٌ وَمِنكُمْ مُّؤْمِنٌ وَٱللَّهُ بِمَا تَعْمَلُونَ بَصِيرٌ 

(2) Anjeuna nu nyipta maranéh, aya nu kafir jeung iman, jeung Alloh nu nalingakeun amal aranjeun.

خَلَقَ ٱلسَّمَٰوَٰتِ وَٱلأَرْضَ بِٱلْحَقِّ وَصَوَّرَكُمْ فَأَحْسَنَ صُوَرَكُمْ وَإِلَيْهِ ٱلْمَصِيرُ

(3) Nyipta langit jeung bumi kalawan sabenerna, dihadé-hadé rupa warnana, namung tetep ka Mantena bakal mulang.

  يَعْلَمُ مَا فِي ٱلسَّمَٰوَٰتِ وَٱلأَرْضِ وَيَعْلَمُ مَا تُسِرُّونَ وَمَا تُعْلِنُونَ وَٱللَّهُ عَلِيمٌ بِذَاتِ ٱلصُّدُورِ

(4) Mantena uninga nu aya di langit jeung bumi, Maha Uninga nu anjeun rahasiahkeun ogé nu anjeun ébréhkeun, (Alloh) Maha Uninga kereteg haté Al-aayah Jstrsna....

Tadabbur jeung Tadzakkur 
Sim kuring mitembeyan ku asmana-Na Nu Welas asih-Na nu sampurna. Maos tasbéh ka Gusti Alloh Ta'ala Jalla Jalaluh satungkebing langit satangkarak jagat, sakabéh karajaan jeung sakabéh puji mung kanggo Gusti, mung Gusti Nu Kumawasa ka sing sarwa sagala rupa.

Anjeun hé manusa, Gusti Alloh nu nyipta aranjeun sakabéh, aya nu kafir (ingkar) aya ogé nu iman, inget Alloh nu ningal amal aranjeun. Nyipta tujuh lapis langit jeung bumi kalayan bener jeung ngabentuk rupa kalayan hadé jeung ka Alloh urang balik. Uninga naon nu aya di langit jeung bumi, nu anjeun rusiahkeun jeung nyahu nu anjeun jéntrékeun.

Rujukan

Tumbu kaluar 
 library.islamweb.net
 altafsir.com/

064
Surat Al Munafiqun (Arab:  المنافقون,"nemrak")  nyaéta surat ka-63 dina Al-Qur'an. Surat ieu kaasup surat Madaniyah tur kawengku 11 ayat. Dingaranan  Al Munafiqun saluyu nu kaunggel dina ayat ka-1.

Poko-poko eusina 
 Ati-ati ka urang munapék
 Hinana urang munapék jeung mulyana urang mukmin 
 Larangan mopohokeun bebeneran
 Carita urang kafir sanggeus maot.
 Ngécéskeun ajal teu bisa diundur atawa dimajukeun.

Ayat jeung Terjemah 

 إِذَا جَآءَكَ ٱلْمُنَافِقُونَ قَالُواْ نَشْهَدُ إِنَّكَ لَرَسُولُ ٱللَّهِ وَٱللَّهُ يَعْلَمُ إِنَّكَ لَرَسُولُهُ وَٱللَّهُ يَشْهَدُ إِنَّ ٱلْمُنَافِقِينَ لَكَاذِبُونَ 

(1) Mun datang ka anjeun (Rosul) urang munapék pokna: "Kami nyakséni yén saéstuna anjeun téh utusan Alloh", inyana Alloh uninga anjeun téh utusan Alloh. Jeung Alloh nyakséni yén urang munapék tukang bohong.

  ٱتَّخَذُوۤاْ أَيْمَانَهُمْ جُنَّةً فَصَدُّواْ عَن سَبِيلِ ٱللَّهِ إِنَّهُمْ سَآءَ مَا كَانُواْ يَعْمَلُونَ 

(2) Maranéhna susumpahan minangka taméng dina raraga ngahalang ti jalan Alloh, saéstuna goréng patut kalakuan maranéhna téh.

ذَلِكَ بِأَنَّهُمْ آمَنُواْ ثُمَّ كَفَرُوا فَطُبِعَ عَلَىٰ قُلُوبِهِمْ فَهُمْ لاَ يَفْقَهُونَ

(3) Kukituna éstu maranéhna iman terus balik deui kupur, dicap dina haté-haté maranéhna maka maranéhna teu ngarti.

  وَإِذَا رَأَيْتَهُمْ تُعْجِبُكَ أَجْسَامُهُمْ وَإِن يَقُولُواْ تَسْمَعْ لِقَوْلِهِمْ كَأَنَّهُمْ خُشُبٌ مُّسَنَّدَةٌ يَحْسَبُونَ كُلَّ صَيْحَةٍ عَلَيْهِمْ هُمُ ٱلْعَدُوُّ فَٱحْذَرْهُمْ قَاتَلَهُمُ ٱللَّهُ أَنَّى يُؤْفَكُونَ

(4) Jeung mun anjeun nempo maranéhna matak hemeng tagogna, mun ngomong kadéngé lir ibarat nu nyarandé, maranéhna nyangka sakur panyaluk keur maranéhna. Sabenerna maranéhna téh musuh, sing caringcing pageuh kancing saringset pageuh iket,  Alloh SWT bakal numpurkeun maranéhna, kumaha maranéhna nyingkah Al-aayah Jstrsna....

Tadabbur jeung Tadzakkur

Rujukan

Tumbu kaluar 
 library.islamweb.net
 altafsir.com/

063
Ki Apu nyaéta salahsahiji tatangkalan anu ngaran ilmiah na Polyosma ilicifolia Blume. Lian ti éta, dipikawanoh ogé kalayan ngaran ki cabe di tatar sunda. Wangun ieu tatangkalan ukur tangkal asli.

Tempat ayana 
Ieu tatangkalan ayana di India, Myanmar, Vietnam, China Wétan, Thailand,jeung di sawatara tempat di Malaysia, nepi ka Australia.

Kagunaan 
Ieu tatangkalan kagunaanna pikeun ngawangun imah.

Rujukan 
Tatangkalan Sunda
Artikel Peserta WSSA
Ki Bako nyaéta salah sahiji tatangkalan anu ngaran ilmiahna Ehretia javanica Blume.Lian ti éta dipikawanoh ogé kalayan ngaran  kendal kebo, cabukan di tatar sunda.

Tempat ayana 
Ieu tatangkalan ayana di Pulo Jawa jeung Kapuloan Sunda (Bali, Sumbawa, Flores).

Kagunaan 
Ieu tatangkalan kagunaanna keur kontruksi bangunan, furnitur, parabot, gagang alat keur bingkai jeung ngahias parahu alit.

Rujukan 
Tatangkalan Sunda
Artikel Peserta WSSA
Ki Angir nyaéta salah sahiji tatangkalan anu ngaran ilmiahna Ganophyllum falcatum Blume. Salian ti éta dipikawanoh ogé kalayan ngaran mangir di tatar sunda, aya ogé di Malaysia wanoh ku ngaran panapok ayer, lamun di Philipina mah disebat ogé arangen, lulibas, salngen.Wangun ieu tatangkalan ukur, tatangkalan asli.

Tempat Ayana 
Ieu tatangkalan aya di sabudeuren Malaysia, pulo Solomon, sareung kaler Australia.

Kagunaan 
Tatangkalan ieu ngabogaan kagunaan pikeun ngabangun imah, papan pigurah, panto jeung jandela, wangunan kapal, kareta api.

Rujukan 
Tatangkalan Sunda
Artikel Peserta WSSA
Ki Ajag nyaéta salah sahiji tatangkalan anu ngaran ilmiahna Ardisia crispa (Thunberg ex Murray) DC. Lian ti éta ki ajag dipiwanoh ogé kalayan ngaran, village ardisia, coralberry, spiceberry di Inggris pami di Indonesia: di Propinsi Bangka nyebutna tangkal  mata ayam, di Propinsi  Lampung disebutna popinoh. Malaysia: mata ayam, mata pelandok.  Pilipina ngaranna atarolon, tagpo. di Thailand: chamkhruea, tinchamkhok, tappla

Tempat Ayana 
Ieu tangkal téh kasebarna hampir ka sabudeureun dunya diantarana India, Sri Lanka, Myanmar, Indochina, China, Koréa beulah kidul, Jepang beulah kidul, Malaysia, Sumatra, Jawa ejeung Pilipina.

Kagunaan 
Dipaké ubar tradisional; akar keur muriang, diaré sarta batuk.

Rujukan 

Tatangkalan Sunda
Artikel Peserta WSSA
Myrsinaceae
Ki Bawang - Pingku nyaéta salah sahiji tatangkalan anu ngaran ilmiahna Dysoxylum alliaceum (taxonomi blume). Ngaran séjén ieu tatangkalan  di Indonésia nyaéta the moluccas atawa daun bawang, di Jepang ngaranna pela, di Malaysia ngaranna beak-beka bukit, kasai tembaga, pasak lingga merah, di Philipina ngaranna malaaduas, miao, paria sedengkeun di Thailand ngaranna  ta suea khao.

Tempat Sumebar 
Tatangkalan ieu ayana di Kapuloan Andaman, aya ogé di Semenanjung Thailand, jeung di sakabeh wewengkon Malaysia ka Australia jeng ka Pulo Solomon.

Kagunaan 
Kagunaan ieu tatangkalan di Indonesia nyaéta kanggo konstruksi, kapal, tehel, atawa parabot rumah tangga.

Rujukan 

Tatangkalan Sunda
Artikel Peserta WSSA
Huru Batu nyaéta salah sahiji tatangkalan nu ngaran ilmiahna Litsea fulva. Ngaran sejen ieu tatangkalan dina bahasa Sunda nyaéta  huru kacang, huru koneng atawa huru tanduk, lamun dina bahasa Pilipina mah nyaéta batikuling atawa limbahan.

Tempat Sumebar 
Tatangkalan ieu sumebar di  Sumatra, Jawa jeung Pilipina.

Kagunaan 
keur hiasan, parabot,kerajinan, papan, balok, gagang parabot.

Rujukan 
Tatangkalan Sunda
Artikel Peserta WSSA
Ki Banen Nyaéta salah sahiji tatangkalan anu ngaran ilmiahna Crypteronia paniculata (taxonomi blume). Ngaran séjén ieu tatangkalan lamun di Indonesia nyaéta javanese atawa kayu celeng. Lamun di Malaysia nyaéta bekoi atawa buah babi, ubah semut. Lamun di philippines nyaéta tiaui, barokbok, malabayanas. Lamun di Thailand nyaéta ka som, pi-kui, khap.

Tatangkalan ieu ayana di  India, Myanmar, Indochina, Thailand, Peninsular Malaysia, Sumatra, Jawa, Bornéo,  Philipina jeung di Selat Sunda . kagunaan ieu tatangkalan nyaéta pikeun kontruksi, wangunan imah, furnitur, tehel jeung ngalengkepan interior.

Rujukan 

Tatangkalan Sunda
Artikel Peserta WSSA
Ki Bancét nyaéta salah sahiji tatangkalan any ngran ilmiahna Turpinia sphaerocarpa Hassk. Lian ti éta dipikawanoh ogé kalayan ngaran bangkong di tatar Sunda, langkiang etem di Simeuleu, geretak, maba, tapong-tapong di Malaysia, sarta laloi di Filipina.

Tempat ayana 
Ieu tatangkalan aya di sawatara Malaysia iwal ti Papua.

Kagunaan 
Ieu tatangkalan kagunaana keur bangunan imah jeung furnitur.

Rujukan 
Tatangkalan Sunda
Artikel Peserta WSSA
Ki Angrit mangrupa salah sahiji tatangkalan anu miboga ngaran ilmiah nyaéta Adina polycephala Benth. Salian ti éta dipikawanoh ogé di Indonesia kalayan ngaran kayu kunyit, lamun di Jawa mah Ki Angrit disebut ogé Ki Anggrit, nangi kuning sebutanna di Sumatra,  berombong, meraga, mengkeniab sebutanna di Malaysia, zschokke adina sebutanna di philipina, tur di Thailand mah dipikawanoh  khamin, khem chang, lang khao. Wangun ieu tatangkala ukur, tatangkalan asli.

Tempat Ayana 
India, Myanmar, Vietnam, Cambodia, Thailand, Semenanjung Malaysia, Sumatra, Jawa, Kalimantan, sarta Philipina.

Kagunaan 
pikeun ngawangun imah, tulisan, paralatan tani, sarta pikeun obat kuat di ubar lokal.

Rujukan 
Tatangkalan Sunda
Artikel Peserta WSSA
Tutuwuhan tropis
Ki Ambit mangrupa salah sahiji tatangkalan anu miboga ngaran ilmiah nyaéta Elaeocarpus grandiflorus J.E. Smith salian ti éta ieu tangkal ogé dipikawanoh ogé di Indonésia kungaran anyang-anyang atawa maitan, sedengken di Myanmar disebut ye-saga.
Ki ambit disebut Mendong dina basa (Melayu).

Tempat Ayana 
Ieu tangkal téh kasebar di sabudereun Asia diantarana Thailand, Malaysia, Sumatra, Jawa, Bali. 
Borneo jeung Pilipina

Ki ambit bisa hirup kalawan subur di daérah anu perenahna kurang leuwih 500 méter (di sisi cai atawa taneuhna baseuh). Ieu tutuwuhan ogé bisa hirup di tempat negrak anapon kahieuman ku tangkal séjén.

Kagunaan 
Pikeun konstruksi interior, ngajieun kapal, karangka pasawat, kotak, ukiran. Ogé dipaké ubar tradisional; kulit. 

Sacara umum, Ki ambit dianggo salaku pepelakan hias sareng tiasa nahan kaayaan garing kalayan gizi anu kirang.

dipaké pikeun ngubaran sipilis na chancres, daun pikeun sipilis, buah pikeun dysuria, sipilis,

chancres jeung kalkulus kemih

Rujukan 

Tatangkalan Sunda
Artikel Peserta WSSA
tutuwuhan ubar
Elaeocarpaceae 
Tutuhan Indonésia